kardosdrur/scandi-wiki huggingface dataset:
Bjørnebær

Bjørnebær er namnet på fleire bærplantar i slekta Rubus. Bæra er svarte når dei er mogne, med ein søt og syrleg smak, og blir etne av både menneske og dyr. Ein kan hausta ville bjørnebær eller dyrka dei. Bjørnebærplanten er i slekt med bringebær, og har mange likskapar.

Skildring 

Bjørnebærplanten er ein staude som dannar buskar eller kratt ved hjelp av lange jordstenglar og opprette skot. Skota har rette eller bøygde torner som hjelper planten til å klatra og vernar han mot dyr. Bjørnebær har kvite eller rosa blomar med fem kronblad, mellom 2 og 5 cm i diameter. Etter blomstring gjev skota bær som først er grøne, så raudlege og til slutt mørkelilla eller svarte.

Det er særleg arten Rubus fruticosus som er rekna som bjørnebær. Det finst ei rekke mindre underartar. Det er mellom anna skildra opptil 40 slike i Noreg. Bjørnebær er apomiktiske, det vil seia at dei kan klona seg sjølv. Planten har også polyploiditet og kan lett danna hybridar med andre artar. Ein kan til dømes få fram boysenbær gjennom å kryssa bjørnebær med bringebær og loganbær.

Utbreiing 

Bjørnebær veks vilt i tempererte strok på heile den nordlege halvkula. Han er ikkje særleg utbreidd i Noreg, ettersom han føretrekk eit varmt og lunt klima, men finst sørover i kyststrøka mellom Oslofjorden rundt Sørlandet til vestlandsfjordane.

Dyrking og hausting 
Bæra på kvar plante mognar i utakt, ved at dei øvste bæra blir mogne først og dei lenger nede mognar seinare. Mogninga tek rundt tre månader, i Noreg i tida frå august til oktober, og dei nedste eller inste bæra blir sjeldan mogne.

Bjørnebær blir særleg dyrka kommersielt i Oregon i USA. Planten finst i mange kultivarar, mellom anna i typar som ikkje har torner, eller med greiner som står oppreist i staden for å krypa slik ville bjørnebær gjer.

Bruk 

Bjørnebæra er søtare jo mognare dei er. Dei inneheld mykje fiber og A- og C-vitamin. Dei kan etast åleine eller serverast saman med ulike dessertar og brukast til kakepynt. Dei kan også brukast til å laga syltetøy, marmelade, smoothie og likør.

Planten er også brukt innan folkemedisin. Ettersom blad og blomar inneheld garvesyre, verker dei betennelseshemmande. Friske blad er blitt brukt direkte på verkebyllar, eksem og kreftsår. I tillegg har avkok blitt brukt til å behandla munn- og halsbetennelse ved gurgling. Avkok av blad, blom og rot er også blitt brukt til å stoppa diaré.

Kjelder 
 Denne artikkelen bygger på «Bjørnebær» frå , den 22. september 2008. 
 Delar av denne artikkelen bygger på «Blackberry» frå , den 22. september 2008. 
 urtemedisin.no, 22. september 2008.
 matportalen.no, 22. september 2008.

Fotnotar

Bakgrunnsstoff 
 

Rosefamilien
Bær
Medisinplantar
Fareynigte Partizaner Organizatsye

Fareynigte Partizaner Organizatsye (FPO) var ei jødisk motstandsgruppe frå Vilne-ghettoen under andre verdskrigen. Gruppa vart etablert av kommunistar, bundistar og venstre-sionistar, og leiarane var Abba Kovner og Yitzhak Wittenberg. 

FPO vart skipa 21. januar 1942, og tok mottoet «Vi vil ikkje la dei føre oss som dyr til slaktehuset!» 

FPO vart motarbeidd av dei ghetto-leiarane som samarbeidde med tyskarane («Judenrat»). 

Måla til FPO var å etablere sjølvforsvar i ghettoen, å sabotere tyske industrielle og militære aktivitetar og å slutte seg til kampen dei sovjetiske partisanane og Den Raude Arméen førte mot nazistane. 

Men tidleg i 1943 fanga tyskarane ein motstandsmann som røpa for mykje og etter tyske trugslar overleverte Judenrat Wittenberg til Gestapo. FPO sette han fri att gjennom væpna aksjon, og stabla på beina ein liten milits. Men Judenrat gav endå ein gong etter for tysk press og trugslar, støtta av delar av ghettobefolkninga, og på grunn av det måtte FPO gi seg i denne omgangen. Wittenberg let seg ta til fange og gjorde sjølvmord i cella. 

Men då nazistane kom for å utslette ghettoen likevel seinare same året, samla FPO-medlemene seg igjen. Sidan Judenrat utleverte kampvillige jødar til tyskarane, fór FPO no ut i skogane for å halde fram kampen derifrå. 

FPO deltok i frigjeringa av Vilne frå nazistane i 1944, saman med sovjetiske styrkar.

Kjelder 
 Denne artikkelen bygger på «Fareinigte Partizaner Organizacje» frå , den 22. september 2008.

Bakgrunnsstoff 
 Chronicles of the Vilna Ghetto: wartime photographs & documents - vilnaghetto.com 
 About the Holocaust 
 Jewish Partisan Group Near Vilna 
 Kurzbiographien
 Partisan Rachel Rudnitzky After Liberation
 Partisans in Vilna
 Partisans of Vilna
 Rozka Korczak & Abba Kovner with members of the United Partisan Organization (FPO) 
 Vilna Partisans
 FPO-marsj 

Jødisk historie
Litauisk historie
Arbeidarhistorie
Polen under andre verdskrigen
Abba Kovner

Abba Kovner () var ein litauisk jødisk diktar og skribent som for det meste skreiv på hebraisk. Han vart òg ein partisanleiar under andre verdskrigen. Han var søskenbarn med den israelske kommunistleiaren Meir Vilner.

Kovner vart fødd i Sevastopol på Krim, men flytta så med familien sin til Vilne, som då låg i Polen. Han vart aktiv medlem i den sosialistiske og sionistiske ungdomsrørsla Hashomer Hatzair.

I juni 1941 kom det nazi-tyske åtaket og okkupasjonen, og Vilne-ghettoen vart etablert. Abba Kovner kom snart til at ei motstandsgruppe måtte skipast. Han var ein av leiarane i partisangruppa Fareynigte Partizaner Organizatsye (FPO), og leidde mellom anna åtak på tyske mål frå skogane rundt Vilne. Han har òg vorte skulda for valdshandlingar mot polske og litauiske sivile.

Etter at Vilne vart frigjort frå nazistane av den sovjetiske Raude Arméen, var Kovner aktiv i å hjelpe jødar til Palestina. Dit fór han sjølv òg, og han deltok i den israelske sjølvstendekrigen.

I 1970 fekk Kovner «israelprisen» i litteratur.

Kjelder 

 Denne artikkelen bygger på «Abba Kovner» frå , den 22. september 2008.

Bakgrunnsstoff 
 Chronicles of the Vilna Ghetto: wartime photographs & documents - vilnaghetto.com 
 Abba Kovner Biography
 Abba Kovner and Resistance in the Vilna Ghetto 

Litauiske forfattarar
Folk frå andre verdskrigen
Jødiske diktarar
Askenasar
Fjelltettegras

Fjellettegras (Pinguicula alpina) er ein 10 cm høg plante med lysgrøne blad i rosett og eit snautt blomsterskaft med kvite blomstar.

Bladoverflata er innsmurt med slim som inneheld enzym slik at plantene kan fordøye insekt som set seg fast i slimet. Planten kan så nyttiggjere seg næringsemne frå dei rotnande insekta. 

Fjelltettegras veks på fuktige, kalkrike stader i fjellet i frå Tynset og Os til Oppdal, Haltdalen og Brekken, dessutan i Hattfjelldal, og vanlegare frå Saltdaltil Sør-Varanger. I Sverige veks han i Gotland, i Härjedalen og frå Åsele Lappmark til Torne Lappmark.

Bruk 
Tettegrasplantar har vore bruka til produksjon av tettemjølk, ei form for konservering av mjølk. Ein la 30-40 tettegrasblad nedst i eit kjørel, og helte kuvarm mjølk over. Etter ei stund vart mjølka seig, slik at ho ikkje skilde seg i myse og ostestoff.

Namnet 
Fjelltettegras har namnet tettegras fordi blada frå tettegrasartane har vore bruka til å lage tettemjølk, og er som elles fordi det er ein fjellplante. 

Det latinske namnet kjem av Pinguis, ‘feit’, og siktar til blada som skin feittaktig. Alpina tyder ‘fjell’.

Sjå òg 
 Vanleg tettegras Pinguicula vulgaris
 Dvergtettegras P. villosa

Kjelder 
 Johannes Lid Norsk og svensk flora Det Norske Samlaget 1974 ISBN 82-521-0297-2
 Knut Fægri: Norges planter J.W. Cappelens Forlag 1958

Bakgrunnsstoff 
 

Nytteplantar
Blærerotfamilien
Jugelva

Jug (russisk Юг, tyder 'sør') er ei elv i Russland og ei av kjeldeelvane til Nordre Dvina. Ho har ei lengd på 574 km. Kjelda hennar er nær Nikolsk i Vologda oblast. Ho renn stort sett nordovr. Jug renn saman med Sukhona nær Velikij Ustiug og dannar Nordre Dvina.

Namnet på elva kjem frå finsk-ugriske språk som vart nytta i området før slavarane kom hit, truleg komi for «elv» (jfr. finsk joki).

Kjelder 

 Denne artikkelen bygger på «Yug River» frå , den 22. september 2008. 

Elvar i Vologda oblast
Elvar i Kirov oblast
Elvar i Russland
Langørjan

Langørjan er ein tettstad i Trondheim kommune i Trøndelag fylke. Staden har .

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Tettstader i Trondheim
Whole Lotta Shakin' Goin' On

«Whole Lotta Shakin' Goin On» er ein song som er mest kjend i rock and roll-utgåva til Jerry Lee Lewis frå 1957.

Opphavet til songen er omstridd, men vert kreditert til indianaren Dave «Curlee» Williams og pianisten, bandleiaren og låtskrivaren James Faye «Roy» Hall Hall gjorde den første innspelinga av songen i september 1954 for Decca Records og hevda at han hadde skrive songen med psevdonymet Sunny David. På eit prøveeksemplar av innspelinga til Hall står derimot Dave Williams som einaste låtskrivar.

Hall si utgåve vart raskt etter spelt inn av Big Maybelle, produsert av ein ung Quincy Jones. Ingen av desse utgåvene fekk kommersiell suksess.

Jerry Lee Lewis spelte inn songen for Sun Records den 27. mai 1957. Lewis gjorde ei radikal annleis utgåve av songen med drivande boogie-woogie-piano og energisk tromming. Songen gjekk til 3. plass på den amerikanske poplista og førsteplass på R&B-lista

Jerry Lee Lewis si utgåve av songen er plassert på 61. plass på musikkmagasinet Rolling Stone si liste over dei 500 største songane gjennom tidene.

Andre utgåver 
Songen har vorte ein rock n' roll-standard og er spelt inn av mange artistar, som Little Richard, Rick Nelson, Chubby Checker, Duffy Power, Conway Twitty, Gerry & the Pacemakers, Wanda Jackson, Elvis Presley, The Hurricanes, Mae West, Mott the Hoople, Big Star, Uriah Heep, Bill Haley & His Comets, Georgia Satellites, Ten Years After (I'm Goin' Home-medley) og The Flying Lizards.

Kjelder 

 Denne artikkelen bygger på «Whole Lotta Shakin' Goin On» frå , den 23. september 2008. 
 oppgav desse kjeldene:

Singlar frå 1957
Songar frå 1954
Elvis Presley-songar
Jerry Lee Lewis-songar
 061
Songar om dansing
Ricky Nelson-songar
Carl Perkins-songar
Little Richard-songar
Cliff Richard-songar
Bill Haley-songar
Conway Twitty-songar
Chubby Checker-songar
Johnny Hallyday-songar
Wanda Jackson-songar
Johnny Rivers-songar
Gerry and the Pacemakers-songar
Mountain-songar
New Jordal Swingers-songar
Mott the Hoople-songar
Lee Hazlewood-songar
Shakin' Stevens-songar
Gene Vincent-songar
Elton John-songar
Bruce Springsteen-songar
Johnny Winter-songar
Gyllenlakk

Gyllenlakk (Erysimum cheiri) er ein plante i gullslekta i krossblomfamilien. 

Planten vert dyrka i forskjellige variantar; med ein eller fleire stenglar, høge eller låge. Dei fleste av desse er toårige, men somme, som parisargyllenlakk, blomstrar første sommaren. Kulturformene har blomsterfargar som varierer frå kvitt, gult, oransje, skarlakraud, høgraud til purpur. Planten er dyrka meir for dufta enn for utsjånaden.

Gyllenlakk veks vilt ved Middelhavet, men er innført til andre verdsdelar. Han kan ha vore forflytta som ballastplante.

Den gule, store blomsteren har fire kronblad, og blada er lange og ganske smale, inntil 20 cm lange. Stengelen er håret.

Eigenskapar og bruk 
Planten inneheld Cheiritoxin og andre glykosid som kan påverke hjarta, og han er moderat giftig. Blomstrane inneheld 0,06% eterisk olje, frøa inneheld 20% feit olje.

Planten skal vere hjartestyrkande, urindrivande og menstruasjonsdrivande. Ellers skal urta styrke nervane og motverke revmatisme og krampe. Frøa skal verke afrodisierande og styrkande.

Sidan gyllenlakk påverkar hjarta, skal han berre brukast under kyndig medisinsk rettleiing. Gravide må ikkje bruke urta.

I kulturen
Planten er mellom anna kjend frå Henrik Wergeland sitt dikt «Til min Gyldenlak»:

Kjelder 

 Oppslag på Gyllenlakk i Kunnskapsforlaget store norske leksikon 1981 ISBN 82-573-0036-5
 Medisinplantar på www.rolv.no
 Wergelandåret 

Denne artikkelen bygger på «Gyldenlakk» frå ,  den 23. september 2008.

Prydplantar
Medisinplantar
Krossblomfamilien
Be-Bop-A-Lula

«Be-Bop-A-Lula» er ein rock and roll-song som først var spelt inn i 1956 av Gene Vincent and His Blue Caps. Musikkmagasinet Rolling Stone rangerte songen på 102. plass over dei 500 største songane gjennom tidenen.

Songen er kreditert til Gene Vincent og mangaren hans Bill «Sheriff Tex» Davis. Songen kom til i 1955 då Vincent kom seg etter ei motorsykkelulukke. På sjukhuset i Norfolk i Virginia møtte han Donald Graves, som visstnok skreiv teksten til songen, medan Vincent skreiv melodien. Davis kjøpte visstnok låtskrivarrettane frå Graves for om lag $50.

Frasen «Be-Bop-A-Lula» er nesten identisk til «Be-Baba-Leba», tittelen på ein song av Helen Humes i 1946, som klarta til tredjeplass på R&B-lista, og som vart ein endå større hit for Lionel Hampton som «Hey! Ba-Ba-Re-Bop». Frasen, eller liknande uttrykk, vart mykje nytta i jazz-miljø i 1940-åra og gav namn til ein bebop-stil.

Tidleg i 1956 spelte Gene Vincent songen på eit radioshow i Norfolk og spelte inn ei demoutgåve som vart gjeve til Capitol Records. Dei hadde leita etter ein yngre songar som kunne konkurrere med Elvis Presley. Capitol inviterte Gene Vincent til å spele inn songen i Nashville den 4. mai 1956. Bandest bestod av Cliff Gallup (sologitar), «Wee» Willie Williams (rytmegitar), «Jumpin'» Jack Neal (kontrabass) og Dickie «Be Bop» Harrell (trommer). Då songen vart spelt inn, skreik Harrell i bakgrunnen fordi han ville vere sikker på at familien skulle høyre at det var han som spelte på plata.

Songen vart gjeven ut i juni 1956 på Capital Records og selde raskt mykje. I april 1957 rapporterte plateselskapet at det var seld over 2 millionar eksemplar av singelen. Songen nådde 7. plass på Billboard-lista.

Andre utgåver 
Mange andre artistar har spelt songen, som har vorte ein rocke-standrard, som Elvis Presley, Jerry Lee Lewis, The Beatles, Suicide, David Cassidy, The Everly Brothers, Foghat, John Lennon, Paul McCartney, Gene Summers, Carl Perkins, Raul Seixas, Demented Are Go, Stray Cats, Queen og 77.

Kjelder 

 Denne artikkelen bygger på «Be-Bop-A-Lula» frå , den 23. september 2008. 
 oppgav desse kjeldene:

Bakgrunnsstoff 
 Teksten til Be-Bop-A-Lula 

Songar frå 1956
Rock and roll-songar
 102
Foghat-songar
Gene Vincent-songar
Elvis Presley-songar
Jerry Lee Lewis-songar
The Everly Brothers-songar
Carl Perkins-songar
The Beatles-songar
Gene Summers-songar
John Lennon-songar
Paul McCartney-songar
Queen-songar
Eric Burdon-songar
The Drifters-songar
Link Wray-songar
Cliff Richard-songar
Brian Setzer-songar
Helge

Helge er eit mannsnamn som kjem av det norrøne namnet Helgi, som igjen har opphav i ordet heilagr med tydinga ‘heilag’. I før-kristen tid var tydinga ‘heldig’ eller ‘sunn’, noko som kan vera knytt til det gammalhøgtyske ordet heil. Kvinnenamna Hege og Helga har same opphav.

Helge har namnedag 30. september i Noreg og Sverige.

Utbreiing 
«Helge» er eit vanleg namn i Noreg og Sverige, og «Helgi» er vanleg på Island.

Tabellen nedanfor gjev eit detaljert oversyn over populariteten til fornamnet Helge i nokre av dei det finst tilgjengeleg statistikk for.

I Noreg var Helge eit vanleg namn på 1700-talet. Det var også mellom dei mest populære namna på gutar fødde i perioden frå om lag 1940 til 1955.

Kjente personar med namnet 
Personane i lista er ordna kronologisk etter fødselsår.
 Helge Løvland (1890-1984), norsk tikjempar
 Helge Rosvænge (1897–1972), dansk operasongar
 Helge Ingstad (1899–2001), norsk oppdagar
 Helge Sivertsen (1913-1986), norsk politikar og idrettsmann
 Helge Seip (1919-2004), norsk politikar
 Helge Jordal (f. 1946), norsk skodespelar
 Helge Schneider (f. 1955), tysk komikar
 Ingar Helge Gimle (f. 1956), norsk skodespelar
 Helge Lund (f. 1962), norsk forretningsmann og konsernsjef i Statoil
 Helge Sunde (f. 1951), norsk pressefotograf
 Helge Bjørnstad (f. 1971), norsk idrettsmann
 Helgi Sigurdsson (f. 1974), islandsk fotballspelar
 Helge Lien (f. 1975), norsk jazzmusikar

Sjå òg 
 Hälge, svensk teikneserie

Fotnotar 

Mannsnamn
Førenamn av norrønt opphav
Førenamn av gammalhøgtysk opphav
President på Sri Lanka

Presidenten på Sri Lanka er vald statsoverhovud og regjeringsleiar for Sri Lanka. Landet har hatt mektige presidentar sidan 1978, då republikken innført i 1972 endra politisk system frå Westminster-modellen til 
eit som følgde det franske. 

Før landet fekk sjølvstende frå Det britiske imperiet i 1972, blei landet styrt av ein general-guvernør som representerte monarken av Storbritannia.

Presidentar 
 1972–78 William Gopallawa 
 1978–89 Junius Richard Jayawardene 
 1989–93 Ranasinghe Premadasa 
 1993–94 Dingiri Banda Wijetunge 
 1994–2005 Chandrika Kumaratunga 
 2005–2015 Mahinda Rajapaksa
 2015-2019 Maithripala Sirisena
 2019-2022 Gotabaya Rajapakse
 2022- Ranil Wickremesinghe

Kjelder 
 Denne artikkelen bygger på «President of Sri Lanka» frå , den 25. september 2008.

Bakgrunnsstoff 
 Offisiell nettstad for presidenten av Sri Lanka 
 Nettstad for den srilankiske folkeforsamlingar med liste over statsoverhovud
 Indian Express om presidentskapet på Sri Lanka

Sri Lanka
Sri Lanka
Don't

«Don't» er ein song framført av Elvis Presley, som kom ut i 1958. Han var skriven og produsert av Jerry Leiber og Mike Stoller og vart den ellevte singelen til Preley som gjekk til topps i USA. «Don't» nådde òg fjerdeplassen på R&B-lista. Billboard rangerte han på tredjeplassen over songar frå 1958.

Songen vart nytta i musikalen Smokey Joe's Cafe, som ein medley med «Love Me».

Medverkande 
Elvis Presley – vokal
Scotty Moore – elektrisk gitar
Bill Black – kontrabass
D.J. Fontana – trommer
Dudley Brooks – piano
The Jordanaires – korvokal
Thorne Nogar – lydteknikar
Steve Sholes – produsent
Jerry Leiber – låtskrivar

Lister

Andre versjonar

Songen vart òg om sett på tysk av Robert Retter som «Komm» og framført av Will Brandes med Hansen Boys und Girls i august 1959.

Kjelder
Denne artikkelen bygger på «Don't (Elvis Presley song)» frå ,  den 15. oktober 2016. 
 oppgav desse kjeldene:

Bakgrunnsstoff
47-7150 Don't / I Beg of You Guide på The Elvis Presley Record Research Database
 

Elvis Presley-songar
Singlar frå 1958
Songar på toppen av Billboard-lista
Songar skrivne av Jerry Leiber og Mike Stoller
Songar frå 1958
Cliff Richard-songar
Link Wray-songar
David Gilmour-songar
Fyrste makkabearbok

Fyrste makkabearbok er eit apokryft skrift i Bibelen.

Boka tar til med livet til Aleksander den store og sluttar med at den hasmonske leiaren Simeon døyr. Styret til Simeon er idealistisk framstilt. Boka ber preg av å ville framstille hasmonarane som guddommeleg utvalde, og ho overdriv bragdene til heltane deira. Den eldste kjende teksten er skriven på gresk, men opphavleg er han truleg skriven på hebraisk av ein som støtta et hasmonske dynasitet, som vart grunnlagt av makkabearane.

Fyrste makkabeerbok dekkjer perioden frå 175 til 134 f.Kr., og vart truleg skriven omkr. 100 f.Kr. Boka er rekna som ei god historisk kjelde.

Kjelde: 
 J.R. Porter (oms. av Finn B. Larsen): Illustrert nøkkel til Bibelen, Grøndahl Dreyer 1996. ISBN 82-504-2321-6
 Kirkeleksikon

Bakgrunnsstoff 
 1. Makkabeerbok (bokmål)

Sjå òg: 
 Andre makkabearbok

Det gamle testamentet
With The Beatles

With The Beatles er det andre albumet til The Beatles og vart spelt inn fire månader etter debutalbumet og gjeve ut 22. november 1963.

Albumet inneheld åtte originale komposisjonar og seks coverversjonar, hovudsakleg Motown- og R&B-hittar. Dei fleste songane på albumet vart gjeve ut i USA som Meet the Beatles! den 20. januar 1964, og songane som ikkje kom med her var med på deira neste amerikanske album The Beatles' Second Album.

I september 1965 hadde albumet seld ein million eksemplar, og vart det andre albumet i Storbritannia som gjorde dette (det første var musikken til musikalen South Pacific). Han låg på toppen av albumlista i Storbritannia i 21 samanhengande veker og avløyste Please Please Me slik at Beatles hadde halde topplassen i 51 veker på rad. Han nådde til og med 11. plass på «singellista» (fordi den britiske lista talde alle selde plater uansett format).

Musikkmagasinet Rolling Stone plasserte albumet på 420. plass på lista si få 2003 over dei 500 beste albuma gjennom tidene. På den oppdaterte lista frå 2012 var albumet ute av lista.

26. februar 1987 vart With The Beatles offisielt gjeve ut på CD i lag med tre andre Beatles-album.

Innhald

Medverkande 

 John Lennon: Vokal, rytme- og akustisk gitar, munnspel, handklapping, nylonstrengar på «Till There Was You», Hammondorgel på «I Wanna Be Your Man» og tamburin på «Don’t Bother Me».
 Paul McCartney: Vokal, bass og handklapping, piano på «Little Child» og claves på «Don’t Bother Me».
 George Harrison: Vokal, solo- og akustisk gitar, handklapping, nylonstrengar på «Till There Was You».
 Ringo Starr: Trommer, tamburin, maracas, handklapping; vokal på «I Wanna Be Your Man» og bongo på «Don’t Bother Me».
 George Martin: arrangement, plateprodusent og miksing. Piano på «You Really Got a Hold on Me», «Money (That’s What I Want)» og «Not A Second Time».
 Norman Smith: Lydteknikar og miksar

Salslister og salstrofé

Salslister
Album

Albumspor

Salstrofé

Kjelder 

 Denne artikkelen bygger på «With The Beatles» frå , den 28. september 2008. 
  oppgav desse kjeldene:

Bakgrunnsstoff 
 Beatles comments on each song
 Recording data og notes on mono/stereo mixes og remixes 

The Beatles-album
Musikkalbum frå 1963
Musikkalbum produserte av George Martin
Album spelte inn i Abbey Road Studios
Plateomslag av Robert Freeman
Parlophone-album
Nummer-ein-album i Storbritannia
Nummer-ein-album i Tyskland
Norsk flora

Norsk flora er ein flora forfatta av Johannes Lid med teikningar av Dagny Tande Lid. Førsteutgåva kom i 1944, og floraen har fått ein posisjon som standardverket innan norsk botanikk. Floraen er skriven på nynorsk, og Det Norske Samlaget er forleggar.

Den siste (åttande) utgåva av Norsk flora dekkjer ville plantar i Noreg med dei arktiske øyane Jan Mayen, Svalbard og Bjørnøya.

Utgåver 

Første utgåve kom ut i 1944 med tittelen Norsk flora. Boka er på 637 sider. Ho har eit enkelt, ufarga pappomslag med grøn tekst og teikning av fjellvalmue (P. radicatum) på fronten. Berre Johannes Lid er oppført på fronten, men på tittelsida inne i boka står det «Med teikningar av Dagny Tande Lid».

I 1952 kom andre utgåva med 771 sider.

I 1963 kom tredje utgåva, denne gongen som Norsk og svensk flora, med 800 sider. Alle plantane i floraen er oppførte med latinske namn, dei fleste dessutan òg med norske og svenske arts- og familienamn.

I 1974 kom fjerde utgåva av Norsk flora, som andre utgåva av Norsk og svensk flora, med 808 sider. Denne boka vart utgjeven ved Olav Gjærevoll og har ISBN 82-521-0297-2.

I 1985 kom femte utgåva, også no ved Olav Gjærevold, no som Norsk, svensk og finsk flora, og ISBN 978-82-521-2207-7 med 837 sider. 

I 1994 kom sjette utgåva, som Norsk flora ved prof. Reidar Elven, Botanisk museum i Oslo. Denne utgåva har LXXIII + 1014 sider og ISBN 82-521-3754-7.

I 2005 kom sjuande utgåva, også den som Norsk flora ved prof. R. Elven. Denne floraen har i alt 1230 sider, og ISBN 978-82-521-6029-1

I 2022 kom åttande utgåva, no med Reidar Elven med fleire som forfattarar. Denne floraen har i alt 1255 sider, og ISBN 978-82-521-9862-1

Kjelder 

 Museumsprosjektet om J. Lid
 Forordet til Johannes Lid Norsk og svensk flora 1974

Bakgrunnsstoff 
 Bokomtale frå Samlaget

Norske oppslagsverk
Botanikk
Audacious

Audacious er ein multimediaavspelar for POSIX system som for eksempel Linux. Audacious er ein splitt av XMMS som igjen er ein klon av Winamp.

Sjå òg 
 Winamp
 XMMS
 amaroK
 MPlayer

Kjelder

Lydavspelarar